Document ID: 31987R0569

31987R0569
L 057/26
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 569/87 НА КОМИСИЯТА
от 26 февруари 1987 година
за изменение на Регламент (ЕИО) № 3143/85 относно продажбата по намалени цени на масло от интервенция, предназначено за директна консумация под формата на концентрирано масло
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 804/68 на Съвета от 27 юни 1968 г. относно общата организация на пазара на мляко и млечни продукти (1), последно изменен с Регламент (ЕИО) № 231/87 (2), и по-специално член 6, параграф 7 от него,
като има предвид, че член 5 от Регламент (ЕИО) № 3143/85 на Комисията (3), последно изменен с Регламент (ЕИО) № 3157/86 (4), уточнява състава и предназначението на концентрираното масло, за да може да го разграничи от другите типове масла; като има предвид, че в светлината на натрупания опит, е препоръчително да се предвиди една допълнителна, вероятно по-лесно разбираема от потребителите, формулировка на обозначението, което присъства върху опаковките на концентрирано масло, във варианта на френски език;
като има предвид, че мерките, предвидени в настоящия регламент, са в съответствие със становището на Управителния комитет по млякото и млечните продукти,
ПРИЕ НАСТОЯЩИЯ РЕГЛАМЕНТ:
Член 1
Към петото тире на член 5, параграф 4 от Регламент (ЕИО) № 3143/85 на Комисията се добавя следното: „или „beurre cuisinier“,“.
Член 2
Настоящият регламент влиза в сила в деня на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 26 февруари 1987 година.

Labels: 3
17